2000/543/EY: Komission päätös, tehty 12 päivänä syyskuuta 2000, sianlihan merkitsemisestä ja käytöstä neuvoston direktiivin 80/217/ETY 9 artiklan mukaisesti Yhdistyneessä kuningaskunnassa (tiedoksiannettu numerolla K(2000) 2687) (ETA:n kannalta merkityksellinen teksti)



Virallinen lehti nro L 231 , 13/09/2000 s. 0014 - 0017



Komission päätös, tehty 12 päivänä syyskuuta 2000, sianlihan merkitsemisestä ja käytöstä neuvoston direktiivin 80/217/ETY 9 artiklan mukaisesti Yhdistyneessä kuningaskunnassa (tiedoksiannettu numerolla K(2000) 2687) (ETA:n kannalta merkityksellinen teksti) (2000/543/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 6 kohdan g alakohdan, sekä katsoo seuraavaa: (1) Yhdistyneen kuningaskunnan eläinlääkintäviranomaiset ilmoittivat elokuussa 2000 klassisen sikaruton taudinpurkauksista Yhdistyneessä kuningaskunnassa. (2) Direktiivin 80/217/ETY 9 artiklan 1 kohdan mukaisesti perustettiin viipymättä suoja- ja valvonta-alueet taudinpurkaustilojen ympärille Suffolkissa, Norfolkissa ja Essexissä. (3) Epidemiologisten tutkimusten tulosten mukaan klassinen sikarutto levisi erään tuotantoryhmän tilojen välillä. (4) Tuoreen lihan terveysmerkinnästä säädetään terveyttä koskevista ongelmista yhteisön sisäisessä tuoreen lihan kaupassa annetussa neuvoston direktiivissä 64/433/ETY(2), sellaisena kuin se on viimeksi muutettuna direktiivillä 95/23/EY(3). (5) Yhdistynyt kuningaskunta on pyytänyt erityisratkaisun hyväksymistä sellaisen sianlihan merkitsemisen ja käytön osalta, joka on saatu yhdellä Norfolkiin perustetulla valvonta-alueella sijaitsevilta tiloilta tulevista, toimivaltaisen viranomaisen antamalla erityisluvalla teurastetuista sioista. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Rajoittamatta direktiivin 80/217/ETY ja erityisesti sen 9 artiklan 6 kohdan soveltamista Yhdistynyt kuningaskunta saa tehdä direktiivin 64/433/ETY 3 artiklan 1 kohdan A kohdan e alakohdassa kuvatun merkinnän sianlihaan, joka on saatu Old Buckenhamin piirikunnassa 9 päivänä elokuuta 2000 vahvistetun taudinpurkauksen vuoksi Norfolkiin perustetulla valvonta-alueella sijaitsevilta tiloilta peräisin olevista sioista direktiivin 80/217/ETY 9 artiklan 1 kohdan säännösten mukaisesti sillä edellytyksellä, että kyseiset siat: a) ovat peräisin valvonta-alueelta: - jossa ei ole todettu klassisen sikaruton taudinpurkauksia viimeisten 21 päivän aikana ja jossa on kulunut vähintään 21 päivää siitä, kun tartuntatilojen alustava puhdistus ja desinfiointi saatiin päätökseen, - joka on perustettu sellaisen suoja-alueen ympärille, jossa on tehty klassisen sikaruton serologisia testejä kaikilla sikatiloilla sen jälkeen, kun klassisen sikaruton taudinpurkauksia todettiin, ja näiden testien tulokset olivat negatiiviset; b) ovat peräisin tilalta: - johon on sovellettu direktiivin 80/217/ETY 9 artiklan 6 kohdan f ja g alakohdan säännösten mukaisesti vahvistettuja suojatoimenpiteitä, - jolla ei ole ollut epidemiologisen tutkimuksen jälkeen yhteyksiä tartuntatiloihin, - jolla eläinlääkäri on säännöllisesti tehnyt tarkastuksia alueen perustamisen jälkeen ja jonka kaikki siat on tutkittu; c) ovat sisältyneet ruumiinlämmön valvontaohjelmaan ja kliiniseen tutkimukseen. Ohjelma on tehtävä liitteen I 3 kohdan mukaisesti; d) on teurastettu 12 tunnin kuluessa niiden saapumisesta teurastamoon. 2 artikla Yhdistyneen kuningaskunnan on varmistettava, että 1 artiklassa tarkoitetulle lihalle annetaan liitteen II mukainen todistus. 3 artikla Edellä olevan 1 artiklan vaatimuksia vastaavan ja yhteisön sisäiseen kauppaan saatettavan sianlihan mukana on seurattava 2 artiklassa tarkoitettu todistus. 4 artikla Yhdistyneen kuningaskunnan on varmistettava, että 1 artiklassa tarkoitettuja sikoja vastaanottamaan hyväksytyt teurastamot eivät samana päivänä ota vastaan muita teurassikoja. 5 artikla Yhdistyneen kuningaskunnan on toimitettava jäsenvaltioille ja komissiolle: a) 1 artiklassa tarkoitettuja teurassikoja vastaanottamaan hyväksyttyjen teurastamojen nimi ja sijainti: b) raportti, jossa on oltava seuraavat tiedot: - hyväksytyssä teurastamossa teurastettujen sikojen lukumäärä, - direktiivin 80/217/ETY 9 artiklan 6 kohdan f alakohdan i alakohdan edellytysten mukaiset teurassikoihin sovellettavat tunnistejärjestelmä ja liikkuvuuden valvonta, - liitteessä I tarkoitetun ruumiinlämmön valvontaohjelman soveltamiseksi annetut ohjeet. 6 artikla Tätä päätöstä sovelletaan 30 päivään syyskuuta 2000. 7 artikla Tämä päätös on osoitettu kaikille jäsenvaltioille. Tehty Brysselissä 12 päivänä syyskuuta 2000. Komission puolesta David Byrne Komission jäsen (1) EYVL L 47, 21.1.1980, s. 11. (2) EYVL 121, 29.7.1964, s. 2012/64. (3) EYVL L 243, 11.10.1995, s. 7. LIITE I RUUMIINLÄMMÖN VALVONTA Edellä 1 artiklan c alakohdassa tarkoitetut ruumiinlämmön valvontaohjelma ja kliininen tutkimus tehdään seuraavasti: 1. Enintään 24 tuntia ennen teurastettaviksi tarkoitettujen sikojen lastaamista toimivaltaisen viranomaisen on varmistettava, että virkaeläinlääkäri mittaa kyseiseen lähetykseen kuuluvien sikojen ruumiinlämmön niiden peräsuoleen asetetulla lämpömittarilla. Ruumiinlämmön osalta valvottavien sikojen lukumäärä on seuraava: >TAULUKON PAIKKA> Tutkimuksen aikana kustakin siasta on kirjattava seuraavat tiedot toimivaltaisten eläinlääkintäviranomaisten laatimaan taulukkoon: korvamerkkien lukumäärä, tutkimuksen ajankohta ja ruumiinlämpö. Jos sian ruumiinlämpö on vähintään 40 °C, asiasta on viipymättä ilmoitettettava eläinlääkärille. Tautitutkimuksen tekeminen aloitetaan ottamalla huomioon yhteisön toimenpiteistä klassisen sikaruton torjumiseksi annetun direktiivin 80/217/ETY 4 artiklan säännökset. 2. Välittömästi (0-3 tuntia) ennen edellä 1 kohdassa kuvatulla tavalla tutkitun lähetyksen lastaamista toimivaltaisten eläinlääkintäviranomaisten nimeämän virkaeläinlääkärin on tehtävä kliininen tutkimus. 3. Edellä 1 ja 2 kohdassa kuvatulla tavalla tutkittujen sikojen lastaamisen yhteydessä virkaeläinlääkärin on annettava terveystodistus, jonka on seurattava lähetyksen mukana hyväksyttyyn teurastamoon. 4. Ruumiinlämmön valvonnan tulokset on annettava hyväksytyssä teurastamossa eläinlääkärille, joka tekee ante mortem -tutkimuksen. LIITE II >PIC FILE= "L_2000231FI.001702.EPS">